UPRAVNI ODJEL ZA PROSTORNO PLANIRANJE,

ZAŠTITU OKOLIŠA I KOMUNALNE POSLOVE

KLASA:

URBROJ:

Zadar, 2023.godine

 ŽUPAN

PREDMET: Nacrt prijedloga Odluke o donošenju Plana djelovanja Zadarske županije u području prirodnih nepogoda za 2024. godinu

PRAVNI TEMELJ: Zakon o ublažavanju i uklanjanju posljedica prirodnih nepogoda («Narodne novine» br.16/2019, ), Statut Zadarske županije („Službeni glasnik Zadarske županije“, br. 15/09, 7/10, 11/10-isp. 4/12, 2/13, 14/13, 3/18, 11/18, 5/20, 5/21)

NADLEŽNOST ZA

DONOŠENJE: Županijska skupština

PREDLAGATELJ: Upravni odjel za prostorno uređenje, zaštitu okoliša i komunalne poslove

IZVJESTITELJ: Olivio Meštrović, dipl.ing.geod.pročelnik

OBRAZLOŽENJE: *Prirodne nepogode u smislu Zakona o ublažavanju i uklanjanju posljedica prirodnih nepogoda (u daljnju tekstu: Zakon) smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili okolišu.* Štetama od prirodnih nepogoda ne smatraju se namjerno izazvane štete na vlastitoj imovini koje su nastale zbog nemara i/ili nepoduzimanja propisanih mjera zaštite.

Člankom 17.stavkom 1. Zakona o ublažavanju i uklanjanju posljedica prirodnih nepogoda (u daljnjem tekstu: Zakon) propisano je da *„Predstavničko tijelo jedinice lokalne i područne (regionalne) samouprave do 30.studenog tekuće godine donosi plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.“* Plan djelovanja sadržava: 1. popis mjera i nositelja mjera u slučaju nastajanja prirodne nepogode, 2. procjenu osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva, 3. sve druge mjere koje uključuju suradnju s nadležnim tijelima iz Zakona i/ili drugih tijela, znanstvenih ustanova i stručnjaka za područje prirodnih nepogoda.

Planom djelovanja u području prirodnih nepogoda za Zadarsku županiju za 2024.g. određene su mjere i postupanja u slučaju nastanka **prirodnih nepogoda izglednih za Zadarsku županiju**: **suša, olujni i orkanski vjetar, obilne oborine, snježni nanosi i lavine, poledica, tuča, mraz.** Štete zabilježene uslijed ovih prirodnih nepogoda u poljoprivredi, na javnoj infrastrukturi i imovini stanovništva uzrokovale su i proglašenja prirodnih nepogoda u razdoblju od 2007. do 2021.g. (tablica 5.Plana djelovanja). Upravo štete uzrokovane navedenim prirodnim nepogodama bile su polazište za definiranje prirodnih nepogoda obuhvaćenih ovim Planom djelovanja. Plan djelovanja uključuje detaljnu analizu svake od navedenih prirodnih nepogoda kao meteorološke pojave, učestalost i opseg nastanka, prouzročene štete na području Županije, preventivne mjere, mjere za ublažavanje/otklanjanje izravnih posljedica te procjenu opreme i drugih sredstava za djelomičnu sanaciju šteta. Planom djelovanja ne ulazi se u područja civilne i protupožarne zaštite koja su regulirana posebnim propisima i obvezama već se donošenjem Plana djelovanja prvenstveno žele sagledati i odrediti mjera i postupanja koje Zadarska županija, u skladu s mogućnostima i nadležnostima, može i treba poduzeti kako bi sanirala štete nastale prouzročene prirodnim nepogodama.

Prije upućivanja u postupak donošenja, Plan djelovanja bio je na javnom savjetovanju sa zainteresiranom javnošću u periodu od 3.listopada do 3.studenog 2022.godine objavom na mrežnim stranicama Zadarske županije www.zadarska-zupanija.hr. Na tekst Plan djelovanja nije bilo primjedbi/prijedloga/komentara.

Predlaže se Županijskoj skupštini donijeti predloženi dokument.

FISKALNI UČINAK NA PRORAČUN: Za provođenje mjera i postupaka iz ovog Plana djelovanja osiguravaju se financijska sredstva u Proračunu Zadarske županije za 2024.g. u Upravnom odjelu za prostorno uređenje, zaštitu okoliša i komunalne poslove u programu 3103 Civilna zaštita, Aktivnost A3103-01 Prirodne nepogode i Aktivnost A3103-03 Aktivnosti vezane uz civilnu zaštitu.

PROVEDBA PLANA RAZVOJA ZADARSKE ŽUPANIJE: Razvojni smjer: 2.Jačanje otpornosti na krize, Cilj 11: Unaprjeđenje sustava za jačanje otpornosti Zadarske županije, Mjera 11.3. povećanje djelotvornosti sustava za provedbu prevencije i smanjenja rizika te djelotvornosti odgovora kod katastrofa i tehničko tehnoloških ugroza.

PRIJEDLOG PRIPREMILA: Ivka Ćorić, mag.iur.univ.spec.st.eur. voditeljica Odsjeka za upravljanje rizicima, civilnu i protupožarnu zaštitu te zaštitu od prirodnih nepogoda

 Pročelnik:

 Olivio Meštrović, dipl.ing.geod.

ŽUPAN

KLASA:

URBROJ:

Zadar,

Na temelju članka 17. stavak 1.Zakona o ublažavanju i uklanjanju posljedica prirodnih nepogoda ("Narodne novine" broj: 16/2019), i članka 12. Statuta Zadarske županije ("Službeni glasnik Zadarske županije" broj: 15/09, 7/10, 11/10, 4/12, 2/13, 14/13, 3/18, 11/18, 5/20, 5/21) Županijska skupština Zadarske županije dana \_\_\_\_\_\_\_\_\_\_\_\_\_\_ 2022.godine donosi

**ODLUKU**

**o donošenju Plana djelovanja**

**Zadarske županije u području prirodnih nepogoda za 2024.godinu**

I.

U cilju prevencije, ublažavanja i djelomičnog uklanjanja posljedica prirodnih nepogoda te određenja mjera i postupanja radi djelomične sanacije šteta od prirodnih nepogoda na području Zadarske županije donosi se Plan djelovanja Zadarske županije u području prirodnih nepogoda za 2024.godinu.

II.

Plan djelovanja u prilogu je ove Odluke i čini njezin sastavni dio.

III.

Plan djelovanja objavit će se u „Službenom glasniku Zadarske županije“, a stupa na snagu osmi dan od dana objave.

 PREDSJEDNIK:

 dr.sc.Zoran Šikić

Dostaviti:

1. Ministarstvo financija RH, Državno povjerenstvo za procjenu šteta od prirodnih nepogoda,

 Zagreb, Katančićeva 5.

2. Predmet spisa, ovdje

3. Pismohrana, ovdje